Publication: Magyar Közlöny
Issue: MK-2011-77 (Year: 2011, Number: 77)
Era: contemporary
Section: (3) Elszámolható költségnek minõsül a projekt költségének a számvitelrõl szóló 2000. évi C. törvény 47. §-a és 48. §-a,
Paragraph Index: 488

(8) A kedvezményezett az azonosító adataiban bekövetkezett változásról a (7) bekezdés szerinti a formanyomtatvány két eredeti, kitöltött és aláírt példányának, és a változást igazoló, a módosítás szükségességét alátámasztó dokumentumoknak igazolható módon, a Kincstár részére történõ megküldésével tájékoztatja a Támogatót. Ha a kedvezményezett bankszámlaszáma változik, az adatváltozás bejelentéséhez mellékletként csatolni kell az új bankszámlára vonatkozó, pénzforgalmi szolgáltató számára adott, a bank által leigazolt (záradékolt) beszedési megbízás benyújtására szóló felhatalmazó levelet is. A Kincstár a bejelentett adatváltozást ellenõrzi, majd a hiánytalanul beérkezett formanyomtatvány egy eredeti példányát mellékletekkel együtt írásban, igazolható módon továbbítja a Támogató felé. A kedvezményezett által megküldött adatváltozás bejelentõ lapot és annak mellékleteit a Támogató és a Kincstár a támogatási szerzõdéssel együtt, ahhoz csatolva kezeli.

Source: https://magyarkozlony.hu/hivatalos-lapok/315bb401a3db981a5ee564991fdaeaec51a2ef8a/dokumentumok/386b01bb0cd470077cdde4fe727c1e6b35ad5f0f/letoltes